Návrh VZN č. 2/2013 OBCE ŠTITÁRE

Požiare spôsobujú straty na životoch, poškodenie zdravia i závažné škody na majetku. Preto je povinnosťou každého požiarom predchádzať a v prípade ich vznikom prispievať podľa svojich možnosti a schopnosti na ich zdolanie.

Obecné zastupiteľstvo v obci Štitáre vydáva podľa § 6 zákona NR SR č. 453/2001 Z.z., ktorým sa mení a dopĺňa zákon SNR č. 369/1990 o obecnom zriadení; zákona NR SR č. 314/2001 Z.z. o ochrane pred požiarmi v platnom znení a vyhláške MV SR č. 121/2002 o požiarnej prevencii v platnom znení tento

# **P O Ž I A R N Y P O R I A D O K  O B C E**

Požiarny poriadok obce upravuje organizáciu ochrany pred požiarmi v obci a obsahuje :

***A. Úlohy orgánov obce a osôb poverených zabezpečovaním   
ochrany pred požiarmi v obci a v jej miestnych častiach,***

**Obecné zastupiteľstvo**

Pri zabezpečovaní ochrany pred požiarmi v obci plní obecné zastupiteľstvo nasledovné úlohy:

1. schvaľuje preventivára požiarnej ochrany obce a veliteľa „Obecného hasičského zboru“,
2. schvaľuje vedúceho protipožiarnej hliadky obce a vedúcich kontrolných skupín,
3. zriaďuje „Obecný hasičský zbor“ a určuje mu náplň práce,
4. spravuje „Obecný hasičský zbor“, počet členov a jeho materiálno-technické vybavenie určuje obec po prerokovaní s Okresným riaditeľstvom Hasičského a záchranného zboru, pričom prihliada najmä na nebezpečenstvo vzniku požiaru alebo inej mimoriadnej udalosti v obci,
5. vymenúva a odvoláva veliteľa „Obecného hasičského zboru“ po schválení Okresným riaditeľstvom Hasičského a záchranného zboru spravidla na návrh Dobrovoľnej požiarnej ochrany,
6. rozhoduje o zvýšení akcieschopnosti a skvalitnení činnosti„ Obecného hasičského zboru“ prípadným zaradením nevyhnutného počtu osôb v ňom vykonávajúcich túto službu ako svoje povolanie,
7. zriaďuje protipožiarnu hliadku obce,
8. schvaľuje zriadenie a umiestnenie potrebného počtu ohlasovní požiarov v obcí,
9. rozhoduje o zriadení spoločnej hasičskej jednotky pre viaceré obce, alebo právnické osoby,
10. prerokúva správy o stave a plnení úloh ochrany pred požiarmi v obci a prijíma opatrenia na skvalitnenie činnosti v tejto oblasti,
11. zabezpečuje v rozpočte finančné prostriedky na vykrytie nákladov spojených so zabezpečovaním úloh na úseku ochrany pred požiarmi. Náklady sa týkajú:

* obstarávanie hasičskej techniky, technických a vecných prostriedkov ochrany pred požiarmi,
* vykonávanie údržby, opráv a kontrol hasičskej techniky, technických a vecných prostriedkov ochrany pred požiarmi,
* uhrádzanie miest pre preventivára požiarnej ochrany obce, členov kontrolných skupín, veliteľa a členov „Obecného hasičského zboru“ ako aj ďalších funkcionárov, ktorí sa zúčastňujú zákonom stanovenej odbornej prípravy, overenia odbornej spôsobilosti a zásahovej činnosti pri požiaroch, haváriách, živelných pohromách a iných mimoriadnych udalostiach,
* uhrádzanie výdavkov spojených s účasťou „Obecného hasičského zboru“ na previerkach pripravenosti a previerkových cvičeniach,
* uhrádzanie výdavkov spojených s prevádzkou a údržbou hasičskej stanice resp. hasičskej zbrojnice.

1. schvaľuje „POŽIARNY PORIADOK OBCE“ a iné všeobecne záväzné nariadenia obce v oblasti ochrany pred požiarmi.

**Starostka obce**

Pri zabezpečovaní ochrany pred požiarmi v obci plní starosta obce najmä tieto úlohy:

1. schvaľuje plán preventívnych protipožiarnych kontrol,
2. schvaľuje plán odbornej prípravy členov „Obecného hasičského zboru“,
3. rozhoduje o účasti „Obecného hasičského zboru“ na previerkach pripravenosti,
4. rozhoduje o vykonaní previerkového cvičenia,
5. schvaľuje písomnú prípravu na vykonanie previerkového cvičenia,
6. požiada vlastníka, správcu alebo užívateľa nehnuteľnosti o vstup na nehnuteľnosť za účelom vykonania cvičenia hasičskej jednotky „Obecného hasičského zboru“,
7. rozhoduje o uložení povinnosti poskytnúť osobnú alebo vecnú pomoc pri rozsiahlych požiaroch, haváriách, živelných pohromách a iných mimoriadnych udalostiach,
8. poskytuje pomoc na základe príkazu Okresného riaditeľstva Hasičského a záchranného zboru k zamedzeniu pôsobenia alebo k odstráneniu mimoriadnej udalosti,
9. rozhoduje o vylúčení vecí z používania a vydáva opätovný písomný súhlas na používanie vylúčenej veci z používania (až po odstránení nedostatkov),
10. rozhoduje o uložení pokuty právnickej osobe, ktorá porušila všeobecne záväzné nariadenie obce „Požiarny poriadok obce“, alebo nesplnila v stanovenej lehote bez vážneho dôvodu povinnosť uloženú starostom obce poskytnúť osobnú alebo vecnú pomoc pri odstraňovaní následkov živelnej pohromy alebo inej mimoriadnej udalosti,
11. rozhoduje o vysporiadaní priestupku na úseku ochrany pred požiarmi,
12. rozhoduje o podaní návrhu príslušnému Okresnému riaditeľstvu Hasičského a záchranného zboru vydať rozhodnutie o zastavení prevádzky,
13. prerokúva s príslušným Okresným riaditeľstvom Hasičského a záchranného zboru:

* Návrh na zriadenie protipožiarnej hliadky obce namiesto „Obecného hasičského zboru“.
* Návrh na vymenovanie veliteľa „Obecného hasičského zboru“.
* Návrh dohody s právnickou osobou o zriadení spoločnej ohlasovne požiarov.
* Návrh dohody na zriadenie spoločnej hasičskej jednotky pre viaceré obce, alebo právnické osoby.

1. spolupracuje s funkcionármi Dobrovoľnej požiarnej ochrany SR pri zabezpečovaní úloh obce v oblasti ochrany pred požiarmi,
2. konzultuje s príslušným Okresným riaditeľstvom Hasičského a záchranného zboru otázky aplikácie ustanovení zákona o ochrane pred požiarmi a jeho vykonávacích predpisov.

**Obec**

Pri zabezpečovaní ochrany pred požiarmi v obci plní obecný úrad tieto úlohy:

1. písomne vyhotovuje „Požiarny poriadok obce“,
2. písomne vyhotovuje plán preventívnych protipožiarnych kontrol,
3. písomne vyhotovuje plány odbornej prípravy členov „Obecného hasičského zboru“,
4. vyhotovuje písomné poverenia pre členov kontrolných skupín obce,
5. vyhotovuje menovacie dekréty pre preventivára požiarnej ochrany obce, vedúceho protipožiarnej hliadky, veliteľa, strojníkov a členov „Obecného hasičského zboru“,
6. pri prejednávaní správ a informácii na úseku ochrany pred požiarmi pozýva funkcionárov protipožiarnej ochrany na zasadnutie orgánov obce,
7. oznamuje právnickým osobám, fyzickým osobám - podnikateľom a fyzickým osobám termíny
8. vykonania preventívnych protipožiarnych kontrol,
9. zabezpečuje účasť veliteľa a strojníkov „Obecného hasičského zboru“, ako aj preventivára požiarnej ochrany obce na odbornej príprave, overenie odbornej spôsobilosti, školeniach a poradách, ktoré organizujú orgány štátnej správy na úseku ochrany pred požiarmi,
10. zabezpečuje vykonanie a vyhodnotenie preventívnych protipožiarnych kontrol,
11. žiada vlastníka, správcu alebo užívateľa o súhlas s organizovaním cvičenia hasičskej jednotky na jeho nehnuteľnosti,
12. vyhotovuje rozhodnutie o vylúčení veci z používania,
13. vyhotovuje oznámenie pre príslušné Okresné riaditeľstvo Hasičského a záchranného zboru o podozrení zo spáchania priestupku na úseku ochrany pred požiarmi,
14. vyhotovuje návrh pre príslušné Okresné riaditeľstvo Hasičského a záchranného zboru na vydanie rozhodnutia o zastavení prevádzky,
15. zriaďuje ohlasovne požiarov v obci,
16. plní úlohy súvisiace s činnosťou ohlasovne požiarov,
17. oznamuje bezodkladne príslušnému Okresnému riaditeľstvu Hasičského a záchranného zboru každý požiar, ktorí vznikol na území obce,
18. podieľa sa na preventívno-výchovnej činnosti v obci,
19. zodpovedá za spracovanie, vedenie a uloženie dokumentácie obce o ochrane pred požiarmi,
20. poskytuje potrebné informácie a údaje pre evidencie vedené orgánmi štátu v oblasti ochrany pred
21. požiarmi,
22. vedie evidenciu majetku obce, ktorý je v užívaní „Obecného hasičského zboru“ a vykonáva jeho inventarizáciu,
23. požaduje od orgánov štátu na úseku ochrany pred požiarmi evidencie, ktoré sú potrebné pre prácu
24. orgánov obce,
25. administratívne zabezpečuje poistenie hasičskej techniky a poistenie členov „Obecného hasičského zboru“,
26. zabezpečuje v servisných organizáciách kontroly, údržbu a opravy hasičskej techniky a iných vecných prostriedkov ochrany pred požiarmi,
27. požaduje, resp. zabezpečuje od správcu vodovodu, vykonanie predpísaných kontrol a odstránenie porúch na požiarnych vodovodoch (hydrantoch),
28. zabezpečuje účasť zamestnancov obecného úradu a poslancov na poradách a školeniach organizovaných orgánmi štátnej správy na úseku ochrany pred požiarmi.

**Preventivár požiarnej ochrany obce plní tieto úlohy :**

1. organizuje a vyhodnocuje preventívne protipožiarne kontroly v obci,
2. vykonáva školenie kontrolných skupín v obci,
3. vypracúva dokumentáciu ochrany pred požiarmi obce,
4. vykonáva preventívno – výchovnú činnosť v obci.

**Veliteľ obecného hasičského zboru obce plní tieto úlohy :**

1. zodpovedá za činnosť zboru pri vykonávaní požiarneho zásahu , pri sústrední a nasadení síl a prostriedkov a pri vykonávaní záchranných prác pri živelných pohromách a iných mimoriadnych udalostiach,
2. zodpovedá za pripravenosť a trvalú akcieschopnosť obecného hasičského zboru,
3. vykonáva najmenej jedenkrát za rok požiarno-taktické cvičenie s členmi obecného hasičského zboru,
4. organizuje vykonávanie údržby a ošetrovanie požiarnej techniky, výstroja a výzbroja, hasičskej zbrojnice a vodných zdrojov,
5. predkladá obecnému zastupiteľstvu správu o stave požiarnej techniky, výstroja a výzbroja, hasičskej zbrojnice a vodných zdrojov dva razy do roka,

**Kontrolná skupina obce plní tieto úlohy :**

1. vykonáva preventívne protipožiarne kontroly v objektoch právnickej osoby a podnikajúcej fyzickej osoby, v ktorých nevykonáva štátny požiarny dozor krajské alebo okresné riaditeľstvo hasičského a záchranného zboru; v rodinných domoch okrem bytov, obytných domov okrem bytov a v iných stavbách vo vlastníctve alebo v užívaní fyzických osôb;
2. upozorňuje fyzické osoby a príslušných zamestnancov právnickej osoby a podnikajúcej fyzickej osoby na zistené nedostatky a požaduje ich odstránenie bez zbytočného odkladu,
3. zistené nedostatky, ktoré nemožno odstrániť bez zbytočného odkladu, kontrolná skupina oznamuje obecnému zastupiteľstvu, ktoré rozhodnutím uloží lehoty na odstránenie nedostatkov;

**B.  *Povinnosti na úseku ochrany pred požiarmi   
určené so zreteľom na miestne podmienky,***

**Obec je povinná**

1. podieľať sa v rozsahu svojej pôsobnosti na vytváraní podmienok na plnenie úloh ochrany pred požiarmi u právnických osôb, ktoré zriadila,
2. zriadiť obecný hasičský zbor na zdolávanie požiarov a vykonávanie záchranných prác pri živelných pohromách a iných mimoriadnych udalostiach, ak ďalej nie je ustanovené inak; udržiavať jeho akcieschopnosť a zabezpečovať jeho materiálno-technické vybavenie,
3. zabezpečovať odbornú prípravu obecného hasičského zboru,
4. vypracovať a viesť dokumentáciu ochrany pred požiarmi obce,
5. zabezpečiť výstavbu a údržbu hasičskej stanice alebo hasičskej zbrojnice, zabezpečiť zdroje vody na hasenie požiarov a udržiavať ich v použiteľnom stave, zriadiť ohlasovňu požiarov a ďalšie miesta, odkiaľ je možné ohlásiť požiar,
6. označovať a trvalo udržiavať voľné nástupné plochy a príjazdové cesty, ktoré sú súčasťou zásahových ciest na vykonanie hasebného zásahu hasičských jednotiek,
7. plniť úlohy právnickej osoby a podnikajúcej fyzickej osoby ustanovené týmto zákonom vo vzťahu k vlastnému majetku,
8. vykonávať preventívno-výchovnú činnosť.

**Fyzická osoba je povinná**

1. konať tak, aby nedošlo k vzniku požiarov pri prevádzkovaní palivových spotrebičov, elektrotepelných spotrebičov, zariadení ústredného vykurovania a iných spotrebičov, pri skladovaní, ukladaní a pri používaní horľavých látok a pri manipulácii s otvoreným ohňom,
2. dodržiavať vyznačené zákazy a plní príkazy a pokyny týkajúce sa ochrany pred požiarmi,
3. obstarávať a udržiavať v akcieschopnom stave hasiace prístroje, hasiace látky, požiarne uzávery a požiarne vodovody a iné vecné prostriedky na ochranu pred požiarmi,
4. umožniť kontrolným skupinám vykonávať v rodinných domoch okrem bytov a v iných stavbách okrem bytov vo vlastníctve alebo užívaní fyzických osôb preventívne protipožiarne kontroly a odstrániť zistené nedostatky,
5. dodržiavať zásady protipožiarnej bezpečnosti pri činnostiach spojených so zvýšeným nebezpečenstvom vzniku požiaru alebo v čase zvýšeného nebezpečenstva vzniku požiaru,
6. strpieť umiestnenie signalizačného alebo poplachového zariadenia slúžiaceho na účely ochrany pred požiarmi za primeranú náhradu; ustanovenia osobitných predpisov o náhrade škody týmto nie sú dotknuté,
7. oznámiť bez zbytočného odkladu príslušnému okresnému riaditeľstvu každý požiar, ktorý vznikol v objektoch, priestoroch alebo na veciach v jej vlastníctve alebo užívaní,
8. zabezpečovať pravidelné čistenie komínov a vykonávanie kontroly komínov v jej objektoch alebo v priestoroch, ktoré má vo vlastníctve alebo v užívaní, osobou s odbornou spôsobilosťou,
9. zabezpečiť odborné preskúšanie komínov pred pripojením spotrebiča na komín, zámenou lokálneho spotrebiča palív na ústredný alebo etážový zdroj tepla, pred zmenou druhu paliva alebo po stavebných úpravách na telese komína,
10. umožniť orgánom štátneho požiarneho dozoru vykonanie potrebných úkonov pri zisťovaní príčin vzniku požiarov.

### **Fyzická osoba nesmie**

a) fajčiť alebo používať otvorený plameň na miestach so zvýšeným nebezpečenstvom vzniku požiaru,

b) vypaľovať porasty bylín, kríkov a stromov,

c) zakladať oheň v priestoroch alebo na miestach, kde môže dôjsť k jeho rozšíreniu,,

d) vykonávať činnosti, na ktorých výkon nemá osobitné oprávnenie alebo odbornú spôsobilosť, ktoré sa z hľadiska protipožiarnej bezpečnosti vyžadujú na ich vykonávanie podľa osobitných predpisov,

e) poškodzovať, zneužívať alebo sťažovať prístup k požiarnotechnickým zariadeniam, požiarnym vodovodom alebo vecným prostriedkom na ochranu pred požiarmi a k uzáverom rozvodných zariadení, najmä elektrickej energie, plynu alebo vody,

f) vyvolať bezdôvodne požiarny poplach alebo privolať bezdôvodne hasičskú jednotku.

### **Právnická osoba a podnikajúca fyzická osoba na účely predchádzania vzniku požiarov je povinná**

1. zabezpečiť vo svojich objektoch a v priestoroch vykonávanie preventívnych protipožiarnych prehliadok a odstraňovať zistené nedostatky;

b) zabezpečiť plnenie opatrení na ochranu pred požiarmi na miestach so zvýšeným nebezpečenstvom vzniku požiaru, pri činnostiach spojených so zvýšeným nebezpečenstvom vzniku požiaru alebo v čase zvýšeného nebezpečenstva vzniku požiaru, ako aj opatrenia na zabezpečenie ochrany pred požiarmi pri podujatiach, na ktorých sa zúčastňuje väčší počet osôb;

c) určovať miesta so zvýšeným nebezpečenstvom vzniku požiaru a označovať ich príslušnými príkazmi, zákazmi a pokynmi,

d) zabezpečovať plnenie opatrení na ochranu pred požiarmi v mimopracovnom čase,

1. zabezpečovať pravidelné školenie a overovanie vedomostí o ochrane pred požiarmi zamestnancov a osôb, ktoré sa s vedomím právnickej osoby alebo podnikajúcej fyzickej osoby zdržujú v jej objektoch;
2. vypracúvať, viesť a udržiavať v súlade so skutočným stavom dokumentáciu ochrany pred požiarmi;
3. umožniť orgánu vykonávajúcemu štátny požiarny dozor a obci vstup do objektov a priestorov na účely vykonania kontroly plnenia povinností na úseku ochrany pred požiarmi, poskytovať mu požadované doklady, dokumentáciu ochrany pred požiarmi a súvisiace podklady a informácie,

h) splniť opatrenia na odstránenie zistených nedostatkov uložené orgánom vykonávajúcim štátny požiarny dozor alebo obcou v nimi určených lehotách,

i) zabezpečiť vykonávanie pravidelnej kontroly stavu požiarno - technických, technických a technologických zariadení, hasičskej techniky a vecných prostriedkov ochrany pred požiarmi,

j) určovať a mať k dispozícii požiarnotechnické charakteristiky výrobkov a zásady ich bezpečného používania a skladovania, ak je ich výrobcom,

k) zabezpečiť, aby sa pri vypracúvaní projektovej dokumentácie stavieb, pri realizácii stavieb a pri ich užívaní riešili a dodržiavali požiadavky protipožiarnej bezpečnosti stavieb;

l) zabezpečiť, aby pri zmene užívania stavby nedošlo k zníženiu protipožiarnej bezpečnosti stavby alebo jej časti, bezpečnosti osôb alebo k sťaženiu zásahu hasičských jednotiek,

m) zabezpečovať pravidelné čistenie komínov, vykonávať kontrolu a zabezpečiť odborné preskúšanie komínov osobami s odbornou spôsobilosťou pred pripojením spotrebiča na komín, zámenou lokálneho spotrebiča palív na ústredný alebo etážový zdroj tepla, zmenou druhu paliva a po stavebných úpravách na telese komína;

n) dodržiavať pri skladovaní, ukladaní a pri manipulácii s horľavými látkami požiadavky protipožiarnej bezpečnosti;

o) zabezpečiť plnenie ustanovených povinností a určených úloh na úseku ochrany pred požiarmi osobami, ktoré majú požadovanú odbornú spôsobilosť alebo osobitné oprávnenie.

**Právnická osoba a podnikajúca fyzická osoba na účely  
zabezpečenia podmienok na účinné zdolávanie požiarov je povinná**

a) obstarávať a inštalovať vhodné druhy požiarno-technických zariadení, požiarne vodovody, zdroje vody na hasenie požiarov, hasičskú techniku, hasiace látky, požiarne a evakuačné výťahy, núdzové osvetlenie, prostriedky na vyhlásenie požiarneho poplachu a vecné prostriedky ochrany pred požiarmi so zreteľom na nebezpečenstvo vzniku požiaru v objektoch, zariadeniach a v priestoroch a udržiavať ich v akcieschopnom stave;

b) označovať a udržiavať trvale voľné únikové cesty, únikové východy a zásahové cesty, nástupné plochy a prístup k nim, ako aj prístup k uzáverom rozvodných zariadení elektrickej energie, plynu, vody, k požiarnotechnickým zariadeniam, zariadeniam na vyhlásenie požiarneho poplachu, požiarnym vodovodom a k zdrojom vody na hasenie požiarov,

c) strpieť umiestnenie signalizačného zariadenia alebo poplachového zariadenia slúžiaceho na účely ochrany pred požiarmi za primeranú náhradu; ustanovenia osobitných predpisov o náhrade škody týmto nie sú dotknuté,

d) udržiavať zdroje vody na hasenie požiarov v takom stave, aby bola zabezpečená možnosť jej čerpania,

e) vykonať najmenej raz za rok cvičný požiarny poplach v objektoch právnickej osoby a podnikajúcej fyzickej osoby, v ktorých nie sú jednoduché podmienky na evakuáciu osôb;

f) zriadiť a vybaviť potrebný počet ohlasovní požiarov;

g) spracovať na základe rozhodnutia krajského riaditeľstva Hasičského a záchranného zboru (ďalej len „krajské riaditeľstvo “) analýzu nebezpečenstva vzniku požiaru vo svojich objektoch a priestoroch a na jej základe zriadiť hasičskú jednotku, ak tak rozhodlo krajské riaditeľstvo,

h) zriaďovať protipožiarne hliadky a zabezpečiť plnenie ich úloh a odbornú prípravu;

i) oznámiť bez zbytočného odkladu príslušnému okresnému riaditeľstvu Hasičského a záchranného zboru **v Nitre** (ďalej len „okresné riaditeľstvo “) každý požiar, ktorý vznikol v objektoch, priestoroch alebo na veciach v jej vlastníctve, správe alebo v užívaní,

j) poskytovať potrebné doklady, súčinnosť a pomoc pri zisťovaní príčiny vzniku požiaru.

***Právnická osoba a podnikajúca fyzická osoba  
 je povinná plniť len povinnosti fyzických osôb, ak***

1. nepoužíva na svoju činnosť okrem bytu v bytovom dome alebo okrem bytu v rodinnom dome, alebo okrem pojazdnej predajne a predajného stánku doplnkových služieb a obchodu iné objekty alebo priestory, ktoré má vo vlastníctve alebo v užívaní, a
2. nezamestnáva žiadnych zamestnancov a nevykonáva činnosti so zvýšeným nebezpečenstvom vzniku požiaru a
3. nemá pracoviská s miestami so zvýšeným nebezpečenstvom vzniku požiaru.

### **Obecný hasičský zbor plní tieto úlohy**

a) vykonáva záchranu osôb ohrozených požiarom a zdolávanie požiarov,

b) vykonáva záchranu zvierat a majetku ohrozených požiarom,

c) vykonáva záchranné práce pri živelných pohromách,

d) poskytuje pomoc podľa svojich technických možností a odbornej kvalifikácie pri bezprostrednom ohrození života osôb pri nehodách a iných mimoriadnych udalostiach,

e) zabezpečuje akcieschopnosť hasičskej techniky a jej vecných prostriedkov; zriaďuje odborné služby, a to strojnú, protiplynovú a spojovaciu,

f) vykonáva v určenom rozsahu odbornú prípravu svojich zamestnancov a členov,

g) ohlasuje bez zbytočného odkladu okresnému riaditeľstvu zásahy pri zdolávaní požiarov a pri vykonávaní záchranných prác počas živelných pohrôm a iných mimoriadnych udalostí,

1. vypracúva a vedie dokumentáciu hasičskej jednotky.

***C. Údaje o početnom stave a vybavení obecného hasičského zboru***

1. V súčasnosti nie je obecný hasičský zbor zriadený.
2. Hasičská zbrojnica v obci sa v súčasnosti nenachádza.
3. Obec v súčasnosti nevlastní žiadnu požiarnu techniku.

***D. Prehľad zdrojov vody na hasenie požiarov***

1. Obec má vybudovanú hydrantovú sieť podzemných ( nadzemných ) hydrantov, ktoré sú vyznačené na situačnom pláne obce,

2. Obec ako vodný zdroj využíva pre zabezpečenie požiarnej ochrany obecnú studňu s výdatnosťou 5 l /s a vodojemom o obsahu 2 x 100 m3, ktoré sa nachádzajú katastrálnom území obce Štitáre.

3. Iný zdroj vody na hasenie požiarov v obci sa nenachádza.

***E. Zoznam ohlasovni požiarov a spôsob vyhlásenia požiarneho poplach v obci***

1. Ohlasovňa požiarov sa nachádza na obecnom úrade (Obecný úrad, Pri Prameni 14)

2. Požiarny poplach v obci sa vyhlasuje obecným rozhlasom, ústnym oznámením *( možnosť aj obecnou sirénou a pod.)*

3, v prípade požiaru a inej mimoriadnej udalosti volajte tieto telefónne čísla :

* obecný úrad Štitáre...... tel. : 037 65 288 28
* starostka ............... tel. : 0918 320 830
* OR HaZZ ............... tel. : **1 5 0**
* zdravotníctvo .............. tel. : **1 5 5**
* polícia ............... tel. : **1 5 8**
* plynárne ............... tel.
* elektrárne .............. tel. :
* vodárne .............. tel. :
* ostatné miestne dôležité čísla tel.:

***Spôsob zabezpečenia ochrany pred požiarmi v obci a v jej miestnych častiach  
v dennom a nočnom čase so zreteľom na zdolávanie požiaru***

1. Obec má uzatvorenú dohodu s OR HaZZ v Nitre v zmysle §33 ods. 2, zákona NR SR č.314/2001 Z.z. v platnom znení o ochrane pred požiarmi o poskytovaní pomoci pri požiaroch,

2. Pri požiari volajte ihneď ohlasovňu požiarov v obci, ktorá vyhlásipožiarny poplach a požiar oznámi aj na ohlasovňu požiarov OR HaZZ na tel. č.150; taktiež občania v prípade potreby sú povinný ohlásiť požiar na toto telefónne číslo,

3 Obyvatelia, ktorí sú prítomní pri požiari poskytnú pomoc na požiadanie veliteľa zásahu a to v rámci svojich možnosti a schopnosti;

#### G. Výpis z požiarneho poplachového plánu okresu

*Výpis z požiarneho poplachového plánu okresu tvorí prílohu tohto požiarneho poriadku obce.*

***H. Situačný plán obce***

*Situačný plán obce tvorí prílohu tohto požiarneho poriadku obce. )*

***Upozornenie***

1. Porušenie alebo neplnenie tohto požiarneho poriadku obce bude stíhané podľa § 59,60, 61, zákona NR SR č. 314/2001 Z.z. o ochrane pred požiarmi v znení neskorších predpisov a zákona SNR č. 372/1990 Zb. o priestupkoch v znení neskorších predpisov
2. Požiarny poriadok obce sa udržiava v súlade so skutočným stavom a dopĺňa sa podľa potreby na základe poznatkov získaných pri zdolávaní požiarov a po vykonaní taktického cvičenia.

Požiarny poriadok obce sa umiestňuje na prístupnom mieste a zverejňuje sa spôsobom obvyklým v obci.

...............Ing. Zuzana Vinkovičová.............

starostka obce,

podpis a odtlačok úradnej pečiatky